Votkinsk
Votkinsk (ruski: Во́ткинск) je industrijski grad na krajnjem istoku evropske Rusije od 98,134 stanovnika., koji administrativno podpada pod Republiku Udmurtiju.

Votkinsk je znan u svijetskim razmjerima po tom što je u njemu rođen i odrastao kompozitor Petar Iljič Čajkovski.

Geografske karakteristike

Votkinsk leži na rijeci Votki, pritoci Kame, koja protiče svega 12 km 
južnije. 

Od republičkog administrativnog centra Iževska
udaljen je 62 km sjeveroistočno, a od od glavnog grada Moskve 1191 km.

Historija

Historija Votkinska, kao i brojnih gradova u Uralu, vezana je uz dekret, koji je 1757. potpisala carica Elizabeta, njime se naređuje izgradnja željezare na rijeci Votki. Izgradnja postrojenja povjerena je grofu Petru Ivanoviću Šuvalovu, koji je u dvije godine dovršio radove pa je 21. septembar 1759. Votkinski zavod (Воткинский завод) pušten u rad. Od prvih dana njegova rada Votkinskom zavodu dodjeljivani su najveći državni ugovori.

Kako se Zavod širio i povećavala industrijska proizvodnja rastlo je i naselje, pa je 1831. uprava Zavoda zatražila od nadležnih uralskih vlasti da im se dodjeli status grada. Njihov zahtjev nije doživio adekvatni odgovor, pa se naselje još čitav vijek zvalo - Zavod.

Votkinsk je tek 20. augusta  1935. dobio status grada, s tim da je njegov Gradski savjet bio direktno podređen  Kirovskoj oblasti,. Od 22. oktobra 1937. Votkinsk je dio Udmurtske Autonomne Sovjetske Socijalističke Republike.

Privreda 

I danas je metalurgija najvažniji segment privrede grada, sa 85% u ukupnoj industrijskoj proizvodnji, slijedi je prehrambena industrija sa 9,8%, industrija građevinskog materijala sa 0,8%, a sve ostale industrije sudjeluju sa 4,4%.

Pobratimski gradovi 

 , West Jordan, Utah, SAD

Izvori

Vanjske veze 

 Муниципальное образование Город Воткинск 

Gradovi u Rusiji